CELEX: 32022R0007
Language: da
Date: 2022-01-05 00:00:00
Title: Kommissionens gennemførelsesforordning (EU) 2022/7 af 5. januar 2022 om ændring af bilag V til gennemførelsesforordning (EU) 2020/2235 for så vidt angår dyresundhedsmæssige krav vedrørende indførsel til Unionen af mejeriprodukter, der er indeholdt i langtidsholdbare sammensatte produkter (EØS-relevant tekst)

6.1.2022   
               
               
                  DA
               
               
                  Den Europæiske Unions Tidende
               
               
                  L 2/1
               
            
         KOMMISSIONENS GENNEMFØRELSESFORORDNING (EU) 2022/7
         af 5. januar 2022
         om ændring af bilag V til gennemførelsesforordning (EU) 2020/2235 for så vidt angår dyresundhedsmæssige krav vedrørende indførsel til Unionen af mejeriprodukter, der er indeholdt i langtidsholdbare sammensatte produkter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 7, stk. 2, litra a),
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (2), særlig artikel 238, stk. 3, og artikel 239, stk. 3,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (3), særlig artikel 90, stk. 1, litra a) og e), og artikel 126, stk. 3, og
         ud fra følgende betragtninger:
         
                     (1)
                  
                  
                     Kommissionens delegerede forordning (EU) 2020/692 (4) supplerer de dyresundhedsbestemmelser, der er fastsat i forordning (EU) 2016/429, for så vidt angår bl.a. indførsel til Unionen af sendinger af visse animalske produkter. Nærmere bestemt fastsættes der i artikel 163 i nævnte delegerede forordning , som for nylig ændret ved Kommissionens delegerede forordning (EU) 2021/1703 (5), særlige krav vedrørende indførsel til Unionen af animalske produkter, der er indeholdt i langtidsholdbare sammensatte produkter. I nævnte artikel fastsættes der blandt andet krav om risikobegrænsende behandling af mejeriprodukter, der er indeholdt i sådanne sammensatte produkter, under hensyntagen til sundhedsstatussen i oprindelsestredjelandet eller -territoriet eller zone deri.
                  
               
                     (2)
                  
                  
                     Ved Kommissionens gennemførelsesforordning (EU) 2020/2235 (6) er der fastsat regler for anvendelsen af forordning (EU) 2016/429 og (EU) 2017/625 for så vidt angår bl.a. standarderklæringer til brug ved indførsel til Unionen af visse animalske produkter. Mere specifikt indeholder bilag V til gennemførelsesforordning (EU) 2020/2235 en privat standarderklæring fra den operatør, der indfører langtidsholdbare sammensatte produkter til Unionen, jf. artikel 14 i Kommissionens delegerede forordning (EU) 2019/625 (7).
                  
               
                     (3)
                  
                  
                     Den private erklæring, der er fastsat i bilag V til gennemførelsesforordning (EU) 2020/2235, bør erstattes af en ajourført udgave, der tager hensyn til de krav vedrørende risikobegrænsende behandlinger af mejeriprodukter, der er fastsat i delegeret forordning (EU) 2020/692, som ændret ved delegeret forordning (EU) 2021/1703.
                  
               
                     (4)
                  
                  
                     Gennemførelsesforordning (EU) 2020/2235 bør derfor ændres.
                  
               
                     (5)
                  
                  
                     Da gennemførelsesforordning (EU) 2020/2235 anvendes fra den 21. april 2021, bør de ændringer, der vil skulle foretages i gennemførelsesforordning (EU) 2020/2235 ved nærværende forordning, af hensyn til retssikkerheden træde i kraft hurtigst muligt.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilag V til gennemførelsesforordning (EU) 2020/2235 erstattes af teksten i bilaget til nærværende forordning.
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. januar 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 139 af 30.4.2004, s. 55.
         
            (2)  EUT L 84 af 31.3.2016, s. 1.
         
            (3)  EUT L 95 af 7.4.2017, s. 1.
         
            (4)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
         
            (5)  Kommissionens delegerede forordning (EU) 2021/1703 af 13. juli 2021 om ændring af delegeret forordning (EU) 2020/692 for så vidt angår dyresundhedsmæssige krav vedrørende indførsel til Unionen af animalske produkter, der er indeholdt i sammensatte produkter (EUT L 339 af 24.9.2021, s. 29).
         
            (6)  Kommissionens gennemførelsesforordning (EU) 2020/2235 af 16. december 2020 om regler for anvendelsen af Europa-Parlamentets og Rådets forordning (EU) 2016/429 og (EU) 2017/625 for så vidt angår standarddyresundhedscertifikater, officielle standardcertifikater og kombinerede standarddyresundhedscertifikater/officielle standardcertifikater til brug ved indførsel til Unionen og flytning inden for Unionen af sendinger af visse kategorier af dyr og varer samt officiel certificering vedrørende sådanne certifikater og om ophævelse af forordning (EF) nr. 599/2004, gennemførelsesforordning (EU) nr. 636/2014 og (EU) 2019/628, direktiv 98/68/EF samt beslutning 2000/572/EF, 2003/779/EF og 2007/240/EF (EUT L 442 af 30.12.2020, s. 1).
         
            (7)  Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
      
      
         
            BILAG
            
               
                  
                     »BILAG V
                     PRIVAT STANDARDERKLÆRING FRA DEN OPERATØR, DER INDFØRER LANGTIDSHOLDBARE SAMMENSATTE PRODUKTER TIL UNIONEN, JF. ARTIKEL 14 I DELEGERET FORORDNING (EU) 2019/625
                     
                        
                     
                                 
                                    Del II: Erklæring
                                 
                              
                              
                                 
                                    II. Sundhedsoplysninger
                                 
                              
                              
                                 
                                    II.a
                                 
                              
                              
                                 
                                    Erklæring
                                 
                              
                              
                                 
                                    II.b
                                 
                              
                              
                                 
                                    IMSOC-reference
                                 
                              
                           
                                 Undertegnede …
                                 (navn, adresse og fuldstændige oplysninger om importøren)
                                 som ansvarlig for indførsel til Unionen af sendingen af sammensatte produkter, der er beskrevet i del I, erklærer, at de sammensatte produkter, der ledsages af denne erklæring:
                                 
                                             1.
                                          
                                          
                                             opfylder kravene i artikel 126, stk. 2, i Europa-Parlamentets og Rådets forordning (EU) 2017/625 (A)
                                             
                                          
                                       
                                             2.
                                          
                                          
                                             ikke kræver opbevaring eller transport under kontrollerede temperaturforhold
                                          
                                       
                                             3.
                                          
                                          
                                             ikke indeholder andet forarbejdet kød end gelatine, kollagen eller højt forarbejdede produkter som omhandlet i afsnit XVI i bilag III til Europa-Parlamentets og Rådets forordning (EF) nr. 853/2004 (B)
                                             
                                          
                                       
                                             4.
                                          
                                          
                                             indeholder følgende ingredienser af vegetabilsk oprindelse og forarbejdede animalske produkter (2):
                                             …
                                          
                                       
                                             5.
                                          
                                          
                                             indeholder forarbejdede animalske produkter, for hvilke der er fastsat krav i bilag III til forordning (EF) nr. 853/2004, og som har oprindelse på følgende godkendte virksomhed(er) (3):
                                             …
                                          
                                       
                                             6.
                                          
                                          
                                             indeholder forarbejdede animalske produkter, der har oprindelse i tredjelande eller regioner i tredjelande, som er godkendt til at eksportere de enkelte forarbejdede animalske produkter til Unionen, jf. listen i Kommissionens afgørelse 2011/163/EU (C)
                                             
                                          
                                       
                                             7.
                                          
                                          
                                             har oprindelse i tredjelande eller regioner i tredjelande, hvorfra det er tilladt at eksportere kødprodukter, mejeriprodukter, colostrumbaserede produkter, fiskevarer eller ægprodukter til Unionen på grundlag af Unionens dyre- og folkesundhedsmæssige krav, og som er opført på en liste for mindst ét af disse animalske produkter i henhold til Kommissionens gennemførelsesforordning (EU) 2021/405 (D) og (EU) 2021/404 (E)
                                             
                                          
                                       
                                             8.
                                          
                                          
                                             er produceret på en virksomhed, der opfylder hygiejnestandarder, som er anerkendt som værende ligestillede med dem, der er foreskrevet ved Europa-Parlamentets og Rådets forordning (EF) nr. 852/2004 (F)
                                             
                                          
                                       
                                             9.
                                          
                                          
                                             er produceret under betingelser, der garanterer, at maksimalgrænseværdierne for pesticidrester i Europa-Parlamentets og Rådets forordning (EF) nr. 396/2005 (G) og grænseværdierne for forurenende stoffer i Kommissionens forordning (EF) nr. 1881/2006 (H) er overholdt.
                                          
                                       
                                             10.
                                          
                                          
                                             indeholder mejeriprodukter, der:
                                             
                                                         
                                                            (4)(5) enten
                                                      
                                                      
                                                         ikke har været underkastet en specifik risikobegrænsende behandling i henhold til bilag XXVII til delegeret forordning (EU) 2020/692 (I)
                                                         
                                                      
                                                   
                                                         
                                                            (4)(6) eller
                                                      
                                                      
                                                         er blevet underkastet en specifik risikobegrænsende behandling som fastsat i kolonne A eller B i tabellen i bilag XXVII til delegeret forordning (EU) 2020/692
                                                      
                                                   
                                                         
                                                            (4)(7) eller
                                                      
                                                      
                                                         er blevet underkastet en specifik risikobegrænsende behandling, som mindst svarer til en af de behandlinger, der er angivet i kolonne B i tabellen i bilag XXVII til delegeret forordning (EU) 2020/692
                                                      
                                                   
                                       
                                             11.
                                          
                                          
                                             indeholder ægprodukter, der er blevet underkastet en specifik risikobegrænsende behandling, som mindst svarer til en af de behandlinger, der er angivet i tabellen i bilag XXVIII til delegeret forordning (EU) 2020/692 (4).
                                          
                                       
                                    Bemærkninger
                                 
                                 I overensstemmelse med aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, særlig artikel 5, stk. 4, i protokollen om Irland/Nordirland sammenholdt med bilag 2 til samme protokol, omfatter henvisninger til Den Europæiske Union i denne attest Det Forenede Kongerige, for så vidt angår Nordirland.
                              
                           
                                  
                              
                              
                                 Dato
                              
                              
                                  
                              
                              
                                 Importørens stilling og titel (8)
                                 
                              
                              
                                  
                              
                           
                                  
                              
                              
                                 Stempel
                              
                              
                                  
                              
                              
                                 Underskrift
                              
                              
                                  
                              
                           
                                 
                                    (2)
                                 
                              
                              
                                 Angiv ingredienserne i faldende orden efter vægt. Det er tilladt at angive ingredienserne gruppevis, dvs. mejeriprodukter, fiskevarer, ægprodukter eller ikke-animalske produkter som relevant.
                              
                           
                                 
                                    (3)
                                 
                              
                              
                                 Angiv godkendelsesnummeret på den eller de virksomheder, der har produceret de forarbejdede animalske produkter, som er indeholdt i det sammensatte produkt, og det tredjeland eller territorium eller zone deri, hvor den godkendte virksomhed er beliggende, jf. artikel 4, stk. 2, i forordning (EF) nr. 853/2004, som oplyst af den importerende fødevarevirksomhedsleder.
                              
                           
                                 
                                    (4)
                                 
                              
                              
                                 Det ikke relevante overstreges/slettes.
                              
                           
                                 
                                    (5)
                                 
                              
                              
                                 Kun hvis:
                                 
                                             a)
                                          
                                          
                                             det sammensatte produkts oprindelsestredjeland eller -territorium eller zone deri (ISO-landekode indsat i erklæringens del I, rubrik I.7) er opført med henblik på indførsel til Unionen af rå mælk og mejeriprodukter, der ikke er underkastet en risikobegrænsende behandling, jf. bilag XVII til gennemførelsesforordning (EU) 2021/404 (J)
                                             
                                             og
                                          
                                       
                                             b)
                                          
                                          
                                             den godkendte oprindelsesvirksomhed for den rå mælk eller mejeriproduktet (angivet i erklæringens del II, punkt 5) er beliggende:
                                             
                                                         i)
                                                      
                                                      
                                                         i et tredjeland eller territorium eller zone deri, der er opført med henblik på indførsel til Unionen af rå mælk og mejeriprodukter, der ikke er underkastet en risikobegrænsende behandling, jf. bilag XVII til gennemførelsesforordning (EU) 2021/404 eller
                                                      
                                                   
                                                         ii)
                                                      
                                                      
                                                         i Unionen.
                                                      
                                                   
                                       
                           
                                 
                                    (6)
                                 
                              
                              
                                 Kun hvis:
                                 
                                             a)
                                          
                                          
                                             det sammensatte produkts oprindelsestredjeland eller -territorium eller zone deri (ISO-landekode indsat i erklæringens del I, rubrik I.7) er opført med henblik på indførsel til Unionen af og mejeriprodukter, der er underkastet en risikobegrænsende behandling, jf. bilag XVIII til gennemførelsesforordning (EU) 2021/404
                                             og
                                          
                                       
                                             b)
                                          
                                          
                                             den godkendte oprindelsesvirksomhed for den rå mælk eller mejeriproduktet (angivet i erklæringens del II, punkt 5) er beliggende:
                                             
                                                         i)
                                                      
                                                      
                                                         i et tredjeland eller territorium eller zone deri, der er opført med henblik på indførsel til Unionen af mejeriprodukter, der er underkastet en risikobegrænsende behandling, jf. bilag XVIII til gennemførelsesforordning (EU) 2021/404 eller
                                                      
                                                   
                                                         ii)
                                                      
                                                      
                                                         i Unionen.
                                                      
                                                   
                                       
                           
                                 
                                    (7)
                                 
                              
                              
                                 Hvis:
                                 
                                             a)
                                          
                                          
                                             det sammensatte produkts oprindelsestredjeland eller -territorium eller zone deri (ISO-landekode indsat i erklæringens del I, rubrik I.7) ikke er opført med henblik på indførsel til Unionen af rå mælk og/eller mejeriprodukter i bilag XVII eller XVIII til gennemførelsesforordning (EU) 2021/404
                                             og
                                          
                                       
                                             b)
                                          
                                          
                                             den godkendte oprindelsesvirksomhed for mejeriproduktet (angivet i erklæringens del II, punkt 5) er beliggende:
                                             
                                                         i)
                                                      
                                                      
                                                         i et tredjeland eller territorium eller zone deri, der er opført med henblik på indførsel til Unionen af rå mælk og/eller mejeriprodukter, jf. bilag XVII eller XVIII til gennemførelsesforordning (EU) 2021/404 eller
                                                      
                                                   
                                                         ii)
                                                      
                                                      
                                                         i Unionen.
                                                      
                                                   
                                       
                           
                                 
                                    (8)
                                 
                              
                              
                                 Importør: Repræsentant for de importerende fødevarevirksomhedsledere, jf. artikel 14, stk. 1, i Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum (EUT L 131 af 17.5.2019, s. 18).
                              
                           
               «
            
               (A)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (EUT L 95 af 7.4.2017, s. 1).
            
               (B)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (
                  EUT L 139 af 30.4.2004, s. 55
               ).
            
               (C)  Kommissionens afgørelse 2011/163/EU af 16. marts 2011 om godkendelse af tredjelandes planer forelagt i henhold til artikel 29 i Rådets direktiv 96/23/EF (EUT L 70 af 17.3.2011, s. 40).
            
               (D)  Kommissionens gennemførelsesforordning (EU) 2021/405 af 24. marts 2021 om fastlæggelse af lister over tredjelande og regioner heri, hvorfra det er tilladt at indføre visse dyr og varer til konsum til Den Europæiske Union, jf. Europa-Parlamentets og Rådets forordning (EU) 2017/625 (EUT L 114 af 31.3.2021, s. 118).
            
               (E)  Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf. Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).
            
               (F)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).
            
               (G)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).
            
               (H)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
            
               (I)  Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
            
               (J)  Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf. Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).